CELEX: 52017PC0900
Language: ro
Date: 2017-11-22
Title: Propunere de DECIZIE A PARLAMENTULUI EUROPEAN ŞI A CONSILIULUI de modificare a Deciziei (UE) 2017/344 a Parlamentului European și a Consiliului din 14 decembrie 2016 privind mobilizarea marjei pentru situații neprevăzute în 2017

COMISIA EUROPEANĂ
            Bruxelles, 22.11.2017
            COM(2017) 900 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            de modificare a Deciziei (UE) 2017/344 a Parlamentului European și a Consiliului din 14 decembrie 2016 privind mobilizarea marjei pentru situații neprevăzute în 2017
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               
                  Parlamentul European și Consiliul au decis, la 14 decembrie 2016, să mobilizeze marja pentru situații neprevăzute în 2017 pentru a răspunde nevoilor care derivă din criza privind migrația, refugiații și securitatea, majorând creditele de angajament ale bugetului general al UE pentru 2017 peste plafoanele rubricii 3 (1 167 de milioane EUR) și ale rubricii 4 (730 de milioane EUR). 
               
               
                  Decizia prevede, de asemenea, compensarea sumei mobilizate în anii 2017, 2018 și 2019. Având în vedere necesitatea unei mai mari flexibilități în bugetul 2018, Comisia propune modificarea deciziei de mobilizare din 2017 și ajustarea profilului de compensare pentru a se micșora suma compensată la rubrica 5 în 2018, de la 570 de milioane EUR la 318 milioane EUR și pentru a se introduce, în consecință, compensarea în valoare de 252 de milioane EUR la rubrica 5 în 2020. Acest lucru nu schimbă suma totală mobilizată și compensată.
               
            
            
                
            
            
               Propunere de
            
            
               DECIZIE A PARLAMENTULUI EUROPEAN ŞI A CONSILIULUI
            
            
               de modificare a Deciziei (UE) 2017/344 a Parlamentului European și a Consiliului din 14 decembrie 2016 privind mobilizarea marjei pentru situații neprevăzute în 2017
            
            
               PARLAMENTUL EUROPEAN ȘI CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene,
            
            
               având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  1
               , în special punctul 14 al doilea paragraf,
            
            
               având în vedere propunerea Comisiei Europene,
            
            
               întrucât:
            
            
               (1)Articolul 13 din Regulamentul nr. 1311/2013 al Consiliului de stabilire a cadrului financiar multianual pentru perioada 2014-2020
                  2
                a instituit o marjă pentru situații neprevăzute de până la 0,03 % din venitul național brut al Uniunii.
            
            
               (2)În conformitate cu articolul 6 din regulamentul menționat, Comisia a calculat cuantumul absolut al marjei pentru situații neprevăzute pentru anul 2017
                  3
               .
            
            
               (3)Parlamentul European și Consiliul au mobilizat marja pentru situații neprevăzute în 2017 pentru a permite finanțarea peste plafoanele de angajamente de 1 906 150 960 EUR, din care 1 176 030 960 EUR pentru rubrica 3 (Securitate și cetățenie).
            
            
               (4)Bugetul pe 2018 necesită o mai mare flexibilitate și, prin urmare, compensarea marjei pentru situații neprevăzute mobilizate în 2017 este ajustată pentru a se micșora suma compensată la rubrica 5 în 2018 și pentru a se introduce o compensare corespunzătoare în cadrul rubricii 5 în 2020, 
            
            
            
               ADOPTĂ PREZENTA DECIZIE: 
            
         
         
            
               Articolul 1
            
            
            
               Articolul 2 din Decizia (UE) 2017/344 a Parlamentului European și a Consiliului din 14 decembrie 2016 privind mobilizarea marjei pentru situații neprevăzute în 2017 se modifică după cum urmează:
            
            
               (a)la primul paragraf, „2019” se înlocuiește cu „2020”;
            
            
               (b)litera (b) se înlocuiește cu următorul text:
            
            
               „(b) 2018: rubrica 5 (Administrație): 318 000 000 EUR;”
            
            
               (c)se adaugă următoarea literă (d):
            
            
               „(d) 2020: rubrica 5 (Administrație): 252 000 000 EUR.”
            
            
            
               Articolul 2
            
            
               Prezenta decizie intră în vigoare la data publicării în Jurnalul Oficial al Uniunii Europene.
            
            
               Adoptată la Bruxelles,
            
            
               
                  Pentru Parlamentul European,
                        Pentru Consiliu,
               
               
                  Președintele
                        Președintele
               
            
         
         
            
                  
                     (1)
                  
                        JO C 373, 20.12.2013, p. 1.
               
               
                  
                     (2)
                  
                        JO L 347, 20.12.2013, p. 884.
               
               
                  
                     (3)
                  
                        Comunicarea Comisiei către Consiliu și Parlamentul European din 30 iunie 2016 privind ajustarea tehnică a cadrului financiar pentru 2017 în funcție de evoluția VNB [COM(2016) 311].